ΠΕΡΙΕΧΟΜΕΝΑ
ΑΠΟΦΑΣΕΙΣ
Οριοθέτηση ως ιστορικού τόπου του οικισμού Δίκορφου (Δικόρυφου), Δήμου Ζαγορίου, Περιφε-
ρειακής Ενότητας Ιωαννίνων, Περιφέρειας Ηπείρου, σύμφωνα με τον ν. 4858/2021 (Α’ 220).
Έγκριση της υπ’ αρ. 2/12/31.05.2024 απόφασης του
Διοικητικού Συμβουλίου του ΟΡΓΑΝΙΣΜΟΥ ΛΙΜΕΝΑ ΚΑΒΑΛΑΣ (Ο.Λ.Κ. Α.Ε.) περί επανακαθορισμού
των ορίων της Χερσαίας Ζώνης Λιμένα (Χ.Ζ.Λ.)
Ελευθερών και καθορισμού θαλάσσιας ζώνης.
ΑΠΟΦΑΣΕΙΣ
Αριθμ. 489920
(1)
Οριοθέτηση ως ιστορικού τόπου του οικισμού Δίκορφου (Δικόρυφου), Δήμου Ζαγορίου, Περιφε-
ρειακής Ενότητας Ιωαννίνων, Περιφέρειας Ηπείρου, σύμφωνα με τον ν. 4858/2021 (Α’ 220).
Η ΥΠΟΥΡΓΌΣ ΠΟΛΙΤΙΣΜΟΎ
Έχοντας υπόψη:
1. Τις διατάξεις:
α) Του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της Κεντρικής Δημόσιας Διοίκη-
σης» (Α’ 133),
β) του ν. 2039/1992 «Κύρωση της Σύμβασης για την
προστασία της αρχιτεκτονικής κληρονομιάς της Ευρώπης» (Α’ 61),
γ) του Κώδικα νομοθεσίας για την προστασία των αρχαιοτήτων και εν γένει της πολιτιστικής κληρονομιάς»
(ν. 4858/2021, Α’ 220) και ιδίως του άρθρου 17 και της
περ. δ΄ του άρθρου 2 αυτού,
δ) του π.δ. 4/2018 «Οργανισμός Υπουργείου Πολιτισμού και Αθλητισμού» (Α’ 7),
ε) του άρθρου 1 του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση
και μετονομασία Γενικών και Ειδικών Γραμματειών – Μεταφορά αρμοδιοτήτων, υπηρεσιακών μονάδων, θέσεων
προσωπικού και εποπτευόμενων φορέων» (Α’ 130), σχετικά με τη μετονομασία του Υπουργείου Πολιτισμού και
Αθλητισμού σε Υπουργείο Πολιτισμού,
στ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
2. Την υπό στοιχεία ΥΠΠΟΑ/ΑΤΝΕΚΕ/567515/2284/
14.10.2020 απόφαση του Υπουργού Πολιτισμού και
Αθλητισμού «Οργάνωση και Λειτουργία των Συμβουλίων του ν. 3028/2002 στο Υπουργείο Πολιτισμού και
Αθλητισμού» (Β’ 4612).
3. Το από 19.10.1978 π.δ. «Περί χαρακτηρισμού ως
Παραδοσιακών Οικισμών τινών του Κράτους και καθορισμού των όρων και περιορισμών δομήσεως των
οικοπέδων αυτών» (Δ’ 594).
4. Το από 26.09.1979 π.δ. «Περί χαρακτηρισμού ως
παραδοσιακών των υφιστάμενων προ του έτους 1923
οικισμών της ευρυτέρας περιοχής Ζαγορίου (Ηπείρου)
και καθορισμού ειδικών όρων και περιορισμών δομήσεως των οικοπέδων αυτού» (Δ’ 615), με το οποίο καθορί-
σθηκαν ειδικοί όροι και περιορισμοί δόμησης των οικοπέδων, όπως τροποποιήθηκε με το από 15.06.1995 π.δ.
(Δ’ 423).
5. Το γεγονός ότι η περιοχή του Ζαγορίου έχει εγγραφεί
στον Κατάλογο Παγκόσμιας Κληρονομιάς της UNESCO
ως πολιτιστικό τοπίο με βάση το κριτήριο (v) της υπό
στοιχεία 45 COM 8B.34/08.09.2023 απόφασης.
6. Την εισήγηση της Διεύθυνσης Προστασίας και Αναστήλωσης Νεώτερων και Σύγχρονων Μνημείων του
ΥΠ.ΠΟ. και τα λοιπά στοιχεία του φακέλου.
7. Την ομόφωνη γνωμοδότηση του Κεντρικού Συμβουλίου Νεωτέρων Μνημείων, στην υπ’ αρ. 3/23.01.2025
(θέμα 6ο) αυνεδρίασή του.
8. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
9. Το γεγονός ότι από την παρούσα απόφαση δεν
προκαλείται δαπάνη στον κρατικό προϋπολογισμό,
αποφασίζει:
Την οριοθέτηση ως ιστορικού τόπου του οικισμού Δικόρυφου (Δίκορφου), του Δήμου Ζαγορίου, Περιφερεια-
κής Ενότητας Ιωαννίνων, Περιφέρειας Ηπείρου, σύμφωνα με το άρθρο 17 του ν. 4858/2021 και τις ειδικότερες
διατάξεις της περ. δ του άρθρου 2, διότι συνιστά χαρακτηριστικό και ομοιογενή οικισμό, περιέχει σημαντικά
μνημεία μεταγενέστερα του 1830, υπάρχει ένα σύνολο
αξιόλογων κατασκευών άνω των 100 ετών, που φέρουν
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 204
17.04.2025 14:24:20
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 204/15.04.2025
αξιόλογα στοιχεία από αρχιτεκτονική και μορφολογική
άποψη, χαρακτηριστικά της παραδοσιακής τοπικής αρχιτεκτονικής του και αποτελούν τεκμήριο της εξέλιξης της
περιοχής από αρχιτεκτονική, μορφολογική, κοινωνική
και οικονομική άποψη. Επομένως πληρούν τις προϋποθέσεις του άρθρου 17 και τις ειδικότερες διατάξεις της
παρ. δ του άρθρου 2 και επιβάλλεται η προστασία του
οικισμού λόγω κοινωνικής, τεχνικής, αρχιτεκτονικής και
εν γένει ιστορικής και επιστημονικής σημασίας.
Συγκεκριμένα, η πολυγωνική οριοθέτησης ως Ιστορικού Τόπου για τον οικισμό Δικόρυφο (Δίκορφο) προσ-
διορίζεται στο συνημμένο τοπογραφικό διάγραμμα Τ1,
κλίμακας 1:3000, σε ΕΓΣΑ ’87, με τα στοιχεία 1, 2, 3, 4,...,
64, 65, 66, 1.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 204/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 204/15.04.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 23 Μαρτίου 2025
Η Υπουργός
ΣΤΥΛΙΑΝΗ ΜΕΝΔΏΝΗ
Ι
Αριθμ. 24476
(2)
Έγκριση της υπ’ αρ. 2/12/31.05.2024 απόφασης
του Διοικητικού Συμβουλίου του ΟΡΓΑΝΙΣΜΟΥ
ΛΙΜΕΝΑ ΚΑΒΑΛΑΣ (Ο.Λ.Κ. Α.Ε.) περί επανακαθορισμού των ορίων της Χερσαίας Ζώνης Λιμέ-
να (Χ.Ζ.Λ.) Ελευθερών και καθορισμού θαλάσσιας ζώνης.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τα άρθρα 6, 280 και την παρ. 4 του άρθρου 283 του
ν. 3852/2010 «Νέα Αρχιτεκτονική της Αυτοδιοίκησης και
της Αποκεντρωμένης Διοίκησης - Πρόγραμμα Καλλικράτης» (Α’ 87).
2. Τα άρθρα 6Α και 6Β του ν. 3852/2010, όπως προστέθηκαν με τα άρθρα  63 και 64, αντίστοιχα, του
ν. 4954/2022 (Α’ 136) και την υπ’ αρ. 86781/19.12.2022
απόφαση του Υπουργού Εσωτερικών «Διορισμός του
Ιωάννη Σάββα του Κωνσταντίνου, στη θέση του μετακλητού Γραμματέα Αποκεντρωμένης Διοίκησης Μακε-
δονίας - Θράκης» (Υ.Ο.Δ.Δ. 1183).
3. Τα άρθρα 28 και 28Α του ν. 4325/2015 (Α’ 47), όπως
αντικαταστάθηκαν με τα άρθρα 65 και 66, αντίστοιχα,
του ν. 4954/2022 (Α’ 136).
4. Τον ν. 2932/2001 «Περί Ελεύθερης παροχής υπηρεσιών στις Θαλάσσιες ενδομεταφορές και άλλες δια-
τάξεις».
5. Τον ν. 2971/2001 «Αιγιαλός, παραλία και άλλες διατάξεις» (Α’ 285) και ιδίως το άρθρο 28 αυτού.
6. Το άρθρο 24 του π.δ. 142/2010 «Οργανισμός της
Αποκεντρωμένης Διοίκησης Μακεδονίας  - Θράκης»
(Α’  235), όπως τροποποιήθηκε με το άρθρο  79 του
ν. 4182/2013 (Α’ 185).
7. Το π.δ. 111/2014 «Νέος Οργανισμός Υπουργείου
Οικονομικών» (Α’ 178).
8. Την υπ’ αρ. 4221/9/22/90/21.12.1990 (Β’ 811) κοινή
απόφαση των Υπουργών Προεδρίας της Κυβέρνησης
και Εμπορικής Ναυτιλίας.
9. Την υπό στοιχεία 1000152/21/Β0010/08.06.2007
απόφαση του Υφυπουργού Οικονομίας και Οικονομικών.
10. Την υπό στοιχεία 1028241πε/2729πε/Β0010/05/
13.04.2005 κοινή απόφαση των Υπουργών Οικονομίας και Οικονομικών και Εμπορικής Ναυτιλίας «Καθο-
ρισμός χώρων που εξομοιώνονται με Ζώνη Λιμένα»
(Β’ 547).
11. Την υπ’ αρ. 94360/01.07.2023 απόφαση «Ανάθεση άσκησης αρμοδιοτήτων σε οργανικές μονά-
δες της Αποκεντρωμένης Διοίκησης Μακεδονίας Θράκης και παροχή εξουσιοδότησης υπογραφής
πράξεων και εγγράφων “Με εντολή Γραμματέα”
στους προϊσταμένους των οργανικών μονάδων της
Αποκεντρωμένης Διοίκησης Μακεδονίας - Θράκης»
(Β’  4330).
12. Την υπ’ αρ. οικ. 130/02.01.2020 απόφαση του Συντονιστή Αποκεντρωμένης Διοίκησης Μακεδονίας - Θράκης
αναφορικά με τον ορισμό Αναπληρωτή Προϊσταμένου
της Γενικής Διεύθυνσης Εσωτερικής Λειτουργίας.
13. Το υπ’ αρ. 853/18.3.2024 έγγραφο του ΟΡΓΑΝΙΣΜΟΥ
ΛΙΜΕΝΑ ΚΑΒΑΛΑΣ (Ο.Λ.Κ. Α.Ε.) με το οποίο μας υπέβαλε
προς έγκριση την 2/12/31.05.2024 (ΑΔΑ: 63ΟΥ469ΗΞ5Ω9Χ) απόφαση του Διοικητικού του Συμβουλίου.
14. Τις θετικές γνωμοδοτήσεις των αρμόδιων φορέων
οι οποίες παρέχονται όπως παρακάτω:
α) Το υπ’ αρ. 3113.17/64973/2024/13.09.2024 έγγραφο
του Υπουργείου Ναυτιλίας και Νησιωτικής Πολιτικής,
Γενική Γραμματεία Λιμένων, Λιμενικής Πολιτικής και
Ναυτιλιακών Επενδύσεων, Γενική Διεύθυνση Λιμένων,
Λιμενικής Πολιτικής και Ναυτιλιακών Επενδύσεων, Διεύθυνση Λιμενικής Πολιτικής, Τμήμα Γ’.
β) Το υπ’ αρ. 155626 ΕΞ 2024/23.10.2024 έγγραφο του
Υπουργείου Εθνικής Οικονομίας και Οικονομικών, Γενική
Γραμματεία Δημόσιας Περιουσίας, Γενική Διεύθυνση Δημόσιας Περιουσίας και Κοινωφελών Περιουσιών, Τμήμα
Αιγιαλού και Παραλίας.
γ) Το υπ’ αρ. 1944/211527/20.08.2024 έγγραφο του
Υπουργείου Αγροτικής Ανάπτυξης και Τροφίμων.
δ) Το υπ’ αρ.  316771/24.07.2024 έγγραφο του Υπουργείου Πολιτισμού, Εφορεία Εναλίων Αρχαιοτήτων.
ε) Το υπό στοιχεία Φ.544.5/6/195957/24.07.2024 έγγραφο του Γενικού Επιτελείου Ναυτικού.
στ) Το υπ’  αρ. 15446/312/17.3.2025 έγγραφο του
Υπουργείου Περιβάλλοντος και Ενέργειας/Γενική Διεύθυνση Πολεοδομίας.
16. Τα από Ιούνιο 2024 τοπογραφικά διαγράμματα (Αριθμ. σχεδίων: Τ1 και Τ2) επανακαθορισμού
χερσαίας και καθορισμού θαλάσσιας ζώνης λιμένα
Καβάλας Ελευθερών, Ν. Περάμου, Δήμου Παγγαίου,
αποφασίζουμε:
Εγκρίνουμε την υπ’  αρ. 2/12/31.05.2024 (ΑΔΑ:
63ΟΥ469ΗΞ5-Ω9Χ) απόφαση του Διοικητικού Συμβουλίου του ΟΡΓΑΝΙΣΜΟΥ ΛΙΜΕΝΑ ΚΑΒΑΛΑΣ (Ο.Λ.Κ. Α.Ε.)
περί επανακαθορισμού των ορίων της Χερσαίας Ζώνης Λιμένος Ελευθερών Ν. Καβάλας και καθορισμού
θαλάσσιας ζώνης, όπως εμφαίνεται στα από Ιούνιο
2024 τοπογραφικά διαγράμματα (Αριθμ. σχεδίων: Τ1
και Τ2) επανακαθορισμού χερσαίας και καθορισμού
θαλάσσιας ζώνης λιμένα Καβάλας Ελευθερών, Ν. Περάμου, Δήμου Παγγαίου, που συντάχθηκαν από την
Αφροδίτη Χατζηγεωργίου, Αγρονόμο Τοπογράφο
Μηχανικό.
Η νέα έκταση της Χ.Ζ.Λ. Ελευθερών περικλείεται από τα
σημεία Χ1, Χ2, Χ3,…Χ52, Χ53, Χ1, θα είναι εναρμονισμένη με την οριογραμμή παρακείμενης δασικής έκτασης
(σημεία Χ15-Χ17) και θα συμπεριλάβει το πλήρες πλάτος
της οδού πρόσβασης, όπως αποτυπώνεται στο τοποΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 204/15.04.2025
γραφικό διάγραμμα Τ1 Ιουνίου 2024 που συντάχθηκε
από τη Αφροδίτη Χατζηγεωργίου, Αγρονόμο Τοπογράφο
Μηχανικό.
Η νέα έκταση όπως έχει διαμορφωθεί μετά την εκτέλεση έργων και με την προσθήκη των εκτάσεων στο δυτικό
και ανατολικό άκρο της θα έχει εμβαδό 55.480,55 τ.μ.
Η νέα θαλάσσια ζώνη λιμένα Ελευθερών περικλείεται από τα σημεία Θ1, Θ2, Θ3,….Θ49, Θ50, Θ1, όπως
αποτυπώνεται στο τοπογραφικό διάγραμμα Τ2 Ιουνίου 2024 που συντάχθηκε από τη Αφροδίτη Χατζηγεωρ-
γίου, Αγρονόμο Τοπογράφο Μηχανικό, διαμορφώνοντας
θαλάσσια έκταση 357.763,63 τ.μ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 204/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 204/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 204/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 204/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 204/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 204/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 204/15.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Καβάλα, 20 Μαρτίου 2025
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης
Εσωτερικής Λειτουργίας
ΑΘΑΝΑΣΙΟΣ ΜΠΟΓΙΑΝΝΙΔΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400204.pdf | Tokens: 9884]